 विधानसभा इच संयुक्त सत्र दरान राज्यपाल दे सालाना संबोधन दा मतलब जेकर बजट सत्र थमां पैहले रिआती सरकार दे कम्में ते भविक्ख सरबंधी ओह्‌दे नजरियै गी सामने रक्खन ऐ दा ऐ तां एह् गलाना जरूरी होग जे एन.एन. वोहरा दा नमीं सरारि गी लेइयै दित्ता गेआ संबोधन अपने मकसदें दी पूर्ति करने इच नकाम ऐ।  इक चाल्ली कन्नै उनेंबी रिआसता दी साबका सरकारें ते राज्यपालें पास्सेआ तैह नीति दा अनुसरन कीत्ता ऐ।  राज्य प्रमुक्ख दा संबोधन असलीत च इक बिना मतलब दा रिवाज बनी गेदा ऐ कीजे एह गै छड़ा समाजिक आर्थिक ते राजनीतिक स्थिति गी स्पश्टट करने च नकाम ऐ बलके एह्‌दे इच ब’रे भर इच सरकार पास्सेआ अपनाई जाने आह्‌ली नीतियें बक्खी बी कोई षारा नेई हा।  एह छड़ा सरकार दी सोच ते लोकें गी पेश आवा करदी परेषानियें गी उजागर करने आह्‌ला गै हा ते वोहरा दे संबोधन इच छड़ी इयै गल्ल पता लग्गी जे गठबंधन सरकार दे मुखिलया उमर अब्दुल्ला गी अजें शासन दी नीति ते कार्यक्रमें गी तैह करना बाकी ऐ ते ओह् बी चाहंदे नां छड़ा निर्जीत ते निरूत्साहित ऐ बलके दिशाहीन बी ऐ।  असलीत इच राजनीतिक लाह् लेई जिनें दऊं पार्टियें हत्थ मलाए न, उंदे केई मुद्‌दें उप्पर बक्ख-बक्ख मत न, खासकरी भविक्ख इच रिआसता दी राजनीति स्थिति गी लेइयै।  इस करी सभने शा खास एह् ऐ जे घट्‌ट शा घट्‌ट गठबंधन सरकार उस सांझा न्यूनतम कार्यक्रम गी लेइयै सामनै आए जिस्सी ओह् लाग्गू करोआना चाहंदी ऐ।  केई मुद्‌दें उप्पर मतभेदें मूजब गै गठबंधन किट्‌ठी नीति नेईं बनाई पा करदा ऐ ते नेह केई कारण न जिंदे उप्पर जकीन करियै एह गल्ल गलायी जाई सकदी ऐ।  एह मतभेद इस विवादित रिआसत ते ओहदे लोकें दे कल्याण लेई हित्तकारी नेईं ऐ।  हाल दे गै चुनाएं दा बखान करदे होई राज्यपाल ने गलाया जे चुनाएं इच लोके दी मती हिस्सेदारी शा एह् साबत हुंदा ऐ जे लोक लोकतांत्रिक परंपरा ते आहदे पास्सेआ हासल शांति ते खुशहाली च जकीन रक्खदे न। 